钦定古今图书集成/明伦汇编/官常典/第741卷 > 姚长子
## 钦定古今图书集成/明伦汇编/官常典/第741卷 > 姚长子

按《明外史孙镗传》：“长子，会稽人。嘉靖三十四年，倭自
诸暨入掠，获长子，贯其肘，使为导。长子乃绐之西，而
密语乡人曰：‘俟我诱贼过桥，若等急撤之，贼入绝地，
悉可擒也，我死不恨’。已而贼至化人坛，四面皆水，贼
欲出不得，而官军又截其后，贼知为所绐，杀长子，锉
其尸，而贼百三十馀人尽为官兵所歼，无一脱者。立”
祠死所，祀之。